
JUDETULTIMIS





       P R I M A R

MUNICIPIUL TIMISOARA



Dr. Ing. GHEORGHE CIUHANDU

CONSILIUL LOCAL

U22006-006949/18.12.2006
REFERAT

privind aprobarea  Planului Urbanistic Zonal „Zona ABATOR” Bd. Eroilor de la Tisa nr. 24, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere documentaţia înregistrată cu nr. U22006-006949/28.11.2006, prin  care se solicită avizarea din punct de vedere urbanistic a Planului Urbanistic Zonal „Zona ABATOR” – Bd. Eroilor de la Tisa nr. 24, Timişoara.
Având în vedere cerinţele Certificatului de Urbanism nr. 4904 din 13.08.2006;
Propunem Comisiilor din cadrul Consiliului Local al Municipiului Timişoara analizarea din punct de vedere urbanistic şi juridic a documentaţiei Planului Urbanistic Zonal „Zona ABATOR” , Bd. Eroilor de la Tisa nr. 24, Timişoara.

Documentaţia este iniţiată de beneficiarii S.C. GOLDALE REAL ESTATE S.R.L. şi elaborată de S.C. SUBCONTROL S.R.L., proiectant general şi S.C. PLANCONTOL S.R.L., proiectant de specialitate, proiect nr. 1123.07.1
Zona studiată se află în partea de sud-est a municipiului Timişoara, cuprinsă în UTR 43 – IS, Isc cu destinaţia de zonă de instituţii publice şi servicii de interes general şi subzonă de instituţii publice şi servicii de interes general propuse prin reconversia funcţională a zonelor industriale existente. 
Ansamblul cunoscut sub denumirea de ABATOR este înscris în CF nr. 16650 nr. Top 9144; 9145; 9146/1/2, teren în Bv. Eroilor nr. 24 cu clădiri acces principal corp A şi corp B, hale laterale corp C şi D şi turn abator P+1E corp E, în suprafaţă totală de 48.468 mp, proprietatea integrală a societăţii SC GOLDALE REAL ESTATE SRL.
Ansamblul abatorului face parte din lista Monumentelor Istorice din 2004, monument cuprins la poz. 98, cod TM-m-A-06134.
ISTORIC:
Construcţia ABATORULUI pe acest amplasament a început în anul 1904 şi s-a finalizat în 1905. 




Întreg ansamblu este finanţat din fondurile Primăriei Timişoara, planurile şi proiectul Abatorului fiind realizate de arhitectul Laszlo Szekely – arhitectul şef al oraşului de la acea dată.




Abatorul a încetat să mai funcţioneze ca atare în urmă cu aproximativ 20 de ani, iar de atunci s-a degradat constant, ajungând într-un stadiu avansat de degradare.




În anul 2000, proprietarul din acea vreme a dorit construcţia unui Mall în incinta Abatorului, renunţînd ulterior la proiect cât şi la proprietate datorită duratei rezolvării avizelor.



Avizele pentru PUZ au fost în cele din urmă soluţionate şi proiectul de PUZ pentru realizarea unui supermarket de tip Mall, documentaţie aprobată prin HCL nr. 47 din 27.02.2001



Investiţia nu s-a mai realizat din cauza retragerii investitorului.
Documentaţia propune pe terenul fostului ABATOR, reconversia acestuia într-un complex comercial de tip MALL, precum şi a unei complex de birouri, hotel şi locuinţe.
Locurile de parcare necesare funcţiunilor propuse, aşa cum reiese din documentaţie, se vor asigura conform normativelor în vigoare, prin grija şi cheltuiala beneficiarului, în cele 2 etaje subterane care sunt destinate exclusiv pentru gararea maşinilor.
La faza de Autorizaţie de Construire se vor respecta toate condiţiile impuse prin avizele eliberate de deţinătorii de reţele şi utilităţi publice, precum şi avizele/acordurile organismelor teritoriale.
Documentaţia este însoţită de Avizul Direcţiei pentru Cultură, Culte şi Patrimoniul Cultural Naţional al Judeţului Timiş nr. 2190 din data de 13.11.2006, rămânând valabil şi Avizul MCC nr. 202/16.05.2001 eliberat pentru faza PUZ anterioară, cu condiţia păstrării corpurilor A, B, C, D şi E şi integrarea acestora în noul ansamblu. Acestea vor fi restaurate în paralel cu edificarea noii construcţii.
Din punct de vedre urbanistic documentaţia de urbanism este întocmită şi însoţită de toate avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.), precum şi a legislaţiei în vigoare OMS nr. 536/1997, Codul Civil, HG. 525/1996  şi anume:
Pentru zona destinată complexului de birouri, hotel şi locuinţe, propusă la vestul amplasamentului, se înstituie interdicţie temporară de construire până la elaborarea unei documentaţii de urbanism PUD care va stabili regimul de înălţime, funcţiunea, POT, CUT, necesarul de spaţiu verde, precum şi locurile de parcare conform legislaţiei în vigoare, în conformitate şi cu Avizul Consiliului Judeţean nr. 117 din 12.12.2006, eliberat cu aceeaşi condiţie.
Planul Urbanistic Zonal „Zona ABATOR”, Bd. Eroilor de la Tisa nr. 24, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

